**ELŐTERJESZTÉS**

Tiszavasvári Város Önkormányzata Képviselő-testületének

**2018. július 26-án tartandó ülésére**

**Az előterjesztés tárgya:** **A Rojkó-Med Kft. járóbeteg, háziorvosi és háziorvosi ügyeleti feladatellátásával kapcsolatos használati szerződések módosításáról**

**Az előterjesztés melléklete**:

**Ügyiratszám:** TPH/213/2018.

**Az előterjesztés előadója:** **Sipos Ibolya** általános helyettesítéssel megbízott alpolgármester

**Az előterjesztés témafelelőse:** Petruskáné dr. Legeza Tímea osztályvezető

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30 |
| Szociális és Humán Bizottság | SZMSZ 5. melléklet 1.11 |

**Az ülésre meghívni javasolt szervek, személyek:**

|  |  |  |
| --- | --- | --- |
| Rojkó-Med kft. ügyvezetője | Dr. Rojkó László | drrojkolaszlo@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2018. július 19.

**Petruskáné dr. Legeza Tímea**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

**Témafelelős**: Petruskáné dr. Legeza Tímea

**Előterjesztés**

- a Képviselő-testülethez –

**A Rojkó-Med Kft. járóbeteg, háziorvosi és háziorvosi ügyeleti feladatellátásával kapcsolatos használati szerződések módosításáról**

**Tisztelt Képviselő-testület!**

I. 1 Tiszavasvári Város Önkormányzata Képviselő-testülete a **315/2016. (XII.22.) Kt. számú és a 22/2017. (II.2.) Kt. számú határozatával,** mint Ajánlatkérő **„Járóbeteg szakellátás közbeszerzése 2017” tárgyában** kiírt – a **tiszavasvári járóbeteg ellátás szakorvosi és fogászati nem szakorvosi ellátásaira vonatkozó közbeszerzési eljárás -** nyertesével, a **Rojkó-Med Kft-vel feladat-ellátási szerződést kötött**, mely alapján **a Kft. 2018. július 1. napjától a szükséges engedélyek és a finanszírozási szerződés birtokában megkezdte** ezirányú tevékenységét.

Fenti határozatokkal fogadta el a Képviselő-testület azt **a bérleti szerződést is, amely a tevékenység végzéséhez szükséges ingatlan és ingó vagyontárgyak használatát biztosítja** a Kft. részére. Ez alapján a feladatellátás helyként az alábbi ingatlanokat használja a Rojkó-Med Kft**. 2018. július 1. napjától:**

* **Tiszavasvári Vasvári Pál u. 6. szám alatti ingatlan** **(Járóbeteg Szakrendelő),**
* a Központi Orvosi Rendelő **vérvételi hely elhelyezésére szolgáló része**, valamint
* jövőbeli fejlesztés lehetőségét szolgáló vagyonként a **Tiszavasvári, Kabay János u. 21-23. szám** alatti ingatlan

I.2 A Tiszavasvári Város Önkormányzata és a ROJKÓ-MED Tanácsadó és Szolgáltató Kft. között 2014. május 22. napján **megbízási szerződés jött létre a központi orvosi ügyelet ellátására vonatkozóan.** A szerződés megkötésére **érvényes és eredményes közbeszerzési eljárás lefolytatását követően került sor.**

A szerződés 7.2 pontjában foglaltak értelmében az ügyeleti ellátás a **Központi Orvosi Rendelőben található Ügyeleti Rendelőben történik**.

I.3 **A Kabay János u. 21. szám** alatti ingatlanban kapott helyet **Dr. Rojkó László I. számú felnőtt háziorvosi körzetének feladatellátását szolgáló háziorvosi rendelő**, melynek használata a háziorvosi feladatellátásra létrejött szerződés alapján biztosított.

**II. Jelenleg az I. pontban meghatározott szerződések módosítása vált szükségessé az alábbiak miatt:**

A Rojkó-Med Kft. az előterjesztés *1. mellékletét* képező **kérelemmel fordult az önkormányzathoz**, melyben az I. pontban szereplő tevékenységek helyének megváltoztatásáról tájékoztat, illetve kéri a testület hozzájárulását, az alábbiak szerint:

**II.1 Szakorvosi ellátás (kivéve röntgen, fogászati röntgen nem szakorvosi ellátás, nőgyógyászat, urológia):**

A jövőben **a járóbeteg szakorvosi ellátás feladatellátás helyéül – a röntgen, fogászati röntgen nem szakorvosi ellátás, nőgyógyászat, urológia szakrendelések kivételével - Kabay János u. 21. szám alatti ingatlan szolgál majd**, mely **jelenleg is** a **Rojkó-Med Kft. használatában van**. (A röntgen szakrendelés azért nem költöztethető az új feladatellátási helyre, mert a gépek használatához sugárvédett helyiség szükséges, speciális feltételeknek kell megfelelni, ami a jelenlegi helyen már adott, és sugárvédelmi szempontból is engedélyezett.)

**E tekintetben nem szükséges** a bérleti szerződés módosítása tehát, csak **annyiban, hogy a szerződés 1.1.1 pont b) pontjában szereplő** –*a Központi Orvosi Rendelő vérvételi hely elhelyezésére szolgáló 24,26 m2 nagyságú része* – **ingatlanrész törlésre** kerüljön a szerződésből. (A határozat-tervezet 1. mellékletében foglalt szerződést módosító okirat szerint.) Ebben a helyiségben ugyanis **2018. július 1. napját követően is a Tiszavasvári Egészségügyi Nonprofit Kft. látja el a vérvételi** **hely üzemeltetéséből** fakadó feladatokat.

**II.2 Háziorvosi ügyelet:**

A járóbeteg szakrendelő jelenlegi épületének optimális kihasználása érdekében a **háziorvosi ügyelet feladatellátás helyéül a Vasvári Pál u. 6. szám alatti épület szolgálna majd,** amennyiben ahhoz a testület hozzájárul. Az I.2 pontban foglalt –a háziorvosi ügyelet ellátására szolgáló – **megbízási szerződés módosítása a feladatellátás helyének tekintetében válik szükségessé**, a határozat-tervezet 2. mellékletét képező tartalom szerint.

**II.3 Háziorvosi feladatellátás:**

A kérelemben foglaltak szerint a **Dr. Rojkó László I. számú felnőtt háziorvosi körzetének feladatellátását szolgáló** háziorvosi rendelő (Kabay János u. 21.) helye is megváltozna, a jövőben a **Központi Orvosi Rendelőben működne**, a jelenlegi orvosi ügyelet - **Kossuth u. 10. szám -** helyiségeiben.

Az **így megüresedő háziorvosi rendelőben** pedig a járóbeteg szakellátások közül a **szülészet-nőgyógyászat, valamint az urológia szakrendelések kapnának helyet.**

Fentiekre tekintettel a szerződések módosítása válik szükségessé a határozat-tervezet mellékletei szerinti tartalommal.

A szerződés egyéb pontjai változatlanul hatályban maradnak.

**III. A háziorvosi ügyeleti ellátásra vonatkozó szerződés közbeszerzési eljárás keretében került elfogadásra, ezért módosítására kizárólag** a közbeszerzésekről szóló *2015. évi CXLIII.* törvény (továbbiakban: Kbt.) **rendelkezéseivel összhangban kerülhet sor.**

A Kbt. **átmeneti rendelkezései között** szabályozza azt, hogy **mely esetekben kell alkalmazni a törvényt**. A 197. § (1) bekezdése kimondja, hogy:

… A 139. §, a **141. §,** a 142. §, a 153. § (1) bekezdés *c)* pontja és a 175. **§ rendelkezéseit alkalmazni kell e törvény hatálybalépését megelőzően megkezdett beszerzések vagy közbeszerzési eljárások eredményeként kötött szerződések új közbeszerzési eljárás lefolytatása nélkül történő módosításának lehetőségére**, valamint a módosítás és teljesítés ellenőrzésére, továbbá a XXI. fejezet rendelkezéseit az ezekkel összefüggő jogorvoslati eljárásokra.

**A szerződésmódosításra vonatkozó jogszabályi rendelkezés:**

Kbt. 141. § (4) A (2) bekezdésben szabályozott esetek mellett **a szerződés – a (6) bekezdésben foglalt feltételek vizsgálata nélkül – új közbeszerzési eljárás lefolytatása nélkül módosítható**, illetve módosulhat az alábbiak közül bármelyik esetben:

**…c) a következő feltételek együttes teljesülése esetén:**

ca) a módosítást olyan körülmények tették szükségessé, amelyeket az ajánlatkérő kellő gondossággal eljárva nem láthatott előre;

cb) a módosítás nem változtatja meg a szerződés általános jellegét;

cc) az ellenérték növekedése nem haladja meg az eredeti szerződés értékének 50 %-át. Ha egymást követő több olyan módosításra kerül sor, amelyek a ca) alpont szerinti több, egymással nem összefüggő körülmény miatt merültek fel, ez a korlátozás az egyes módosítások nettó értékére alkalmazandó. Az egymást követő módosítások nem célozhatják e rendelkezés megsértését.

**A Kbt 141. § (6) bekezdése alapján**: A (2) és **(4) bekezdésben szabályozott eseteken kívül**, a szerződés új közbeszerzési eljárás lefolytatása nélkül akkor módosítható, ha a módosítás nem lényeges. A szerződés módosítása lényeges, ha az eredeti szerződéses feltételektől lényegesen eltérő érdemi feltételeket határoz meg. A módosítást mindig lényegesnek kell tekinteni, ha

*a)* olyan feltételeket határoz meg, amelyek ha szerepeltek volna a szerződéskötést megelőző közbeszerzési eljárásban, az eredetileg részt vett ajánlattevőkön (részvételre jelentkezőkön) kívül más ajánlattevők (részvételre jelentkezők) részvételét vagy a nyertes ajánlat helyett másik ajánlat nyertességét lehetővé tették volna;

*b)* a módosítás a szerződés gazdasági egyensúlyát a nyertes ajánlattevő javára változtatja meg; vagy

*c)* a módosítás a szerződés tárgyát az eredeti szerződésben foglalt ajánlattevői kötelezettséghez képest jelentős új elemre terjeszti ki.

A fenti idézett **(6) bekezdésben foglalt feltételeket tehát nem kell alkalmazni jelen módosításra**, mivel **a (4) bekezdésben szabályozott eset alapján módosul a szerződés, és ezt az esetet a törvény kivételként kezeli a (6) bekezdés alól**.

A Kbt. 141. § (7) bekezdése értelmében a (4) bekezdés a) pontja szerinti eset kivételével az **ajánlatkérő köteles a szerződés módosításáról** a külön jogszabályban meghatározott minta szerinti tartalommal **hirdetményt közzétenni.** Tekintettel arra, hogy a módosításra a 141. § (4) bekezdés c) pontja alapján került sor, így ebben az esetben **kötelező a hirdetmény közzététele**. Ezt a testületi döntést követően a közbeszerzési szakértő készíti majd el.

Kérem a Képviselő-testületet, hogy szíveskedjen az előterjesztés megtárgyalni és a határozat-tervezetet elfogadni. Az egyes szerződésekben a módosításra javasolt részek piros színnel láthatóak.


Tiszavasvári, 2018. július 19.

**Sipos Ibolya**

**általános helyettesítéssel megbízott**

**alpolgármester**

Előterjesztés 1. számú melléklete



**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2018. (VII.26.) Kt. számú**

**határozata**

**A Rojkó-Med Kft. járóbeteg, háziorvosi és háziorvosi ügyeleti feladatellátásával kapcsolatos használati szerződések módosításáról**

Tiszavasvári Város Önkormányzata Képviselő-testülete „***A Rojkó-Med Kft. járóbeteg, háziorvosi és háziorvosi ügyeleti feladatellátásával kapcsolatos használati szerződések módosításáról*”** című előterjesztéssel kapcsolatban az alábbi határozatot hozza:

I.1 A Tiszavasvári Város Önkormányzata  mint bérbeadó – **kezdeményezi a ROJKÓ-Med Kft-vel** (székhelye: 4558 Ófehértó Besenyődi u. 11., képviseli: Dr. Rojkó László) kötött - Tiszavasvári Város Önkormányzata Képviselő-testülete **315/2016. (XII.22.) Kt.** számú határozatával jóváhagyott, és **a 267/2017. (XI.7.) Kt. számú határozattal módosított,** **2017. április 25. napján kelt,** a Tiszavasvári **járóbeteg ellátás szakorvosi feladatainak ellátására szolgáló ingatlanok használati jogának biztosítására** vonatkozó **- bérleti szerződés 1.1.1 pontja – alábbi – b.) pontjának törlését:**

„1.1.1 b.) **Központi Orvosi Rendelő** – tiszavasvári 2852 helyrajzi számú, orvosi rendelő, egészségház, 3 db gépkocsitároló és udvar, szakrendelő, 1350 m2 nagyságú **ingatlan vérvételi hely elhelyezésére szolgáló 24,26 m2 nagyságú részét;”**

**I.2. Elfogadja** a jelen határozat I.1. pontjában foglalt módosítás szerinti, jelen határozat 1. mellékletét képező bérleti szerződést **módosító okiratot.**

**II.1** A Tiszavasvári Város Önkormányzata **kezdeményezi a ROJKÓ-Med Kft-vel** (székhelye: 4558 Ófehértó Besenyődi u. 11., képviseli: Dr. Rojkó László) **a központi orvosi ügyelet ellátására vonatkozóan kötött** - 2014. május 22. napján kelt - **megbízási szerződés 7.2 pontjának módosítását az alábbiak szerint:**

„7.2. Megbízó a feladatellátáshoz szükséges mértékben térítésmentesen biztosítja megbízott részére a tiszavasvári **1679/2/A/1** **hrsz-ú**, valóságban a **Tiszavasvári, Vasvári Pál u. 6.** szám alatti (e szerződés 1. mellékletét képező helyszínrajz szerinti ingatlant), Tiszavasvári Város Önkormányzata 315/2016. (XII.22.) Kt. számú határozatával jóváhagyott, és a 267/2017. (XI.7.) Kt. számú és a …/2018. (VII.26.) Kt. számú határozattal módosított, 2017. április 25. napján kelt **bérleti szerződés alapján**.

Megbízó Megbízott ingyenes használatába adja az orvosi ügyeleti feladatok ellátására szolgáló tárgyi eszközeit (1. számú melléklet) a feladatellátás időszakára, annak biztosítása céljából.”

**II.2. Elfogadja** a jelen határozat II.1. pontjában foglalt módosítás szerinti, jelen határozat 2. mellékletét képező megbízási szerződést **módosító okiratot.**

**III.1** A Tiszavasvári Város Önkormányzata **kezdeményezi Dr. Rojkó Lászlóval az I. számú felnőtt háziorvosi feladatok ellátására kötött** - ……………………. napján kelt – **feladat-ellátási szerződés módosítását az alábbiak szerint:**

„Megbízó térítésmentesen biztosítja Megbízott részére az átvállalt feladat ellátásához a **Tiszavasvári, Kossuth u. 10. szám alatt található Központi Orvosi Rendelő – korábban a Központi Háziorvosi Ügyelet feladatellátást szolgáló – 8 helyiségből álló, összesen 94,06 m2 nagyságú** (e szerződés 1. mellékletét képező helyszínrajz szerinti) 8 helyiségből álló ingatlanrészt, valamint a rendelő alapfelszerelését tételes leltár alapján. Tekintettel arra, hogy a rendelő alapfelszerelése már jelen szerződés aláírását megelőzően is Megbízott használatában volt, az alapfelszerelések nem kerülnek külön átadásra Megbízott részére.

Az alapfelszerelések szakszerű használatáért, állagmegóvásáért, a berendezések, felszerelések pótlásért, karbantartásért Megbízott felel.”

**III.2. Elfogadja** a jelen határozat III.1. pontjában foglalt módosítás szerinti, jelen határozat 3. mellékletét képező megbízási szerződést **módosító okiratot.**

IV. 1 Felhatalmazza a polgármestert a határozat 1., 2. és 3. mellékletét képező módosító okiratok aláírására.

IV.2. Felkéri a polgármestert, hogy a döntésről tájékoztassa a **közbeszerzési szakértőt**, és a **Rojkó-Med Kft.** ügyvezetőjét.

**Határidő:** azonnal **Felelős:** Sipos Ibolya általános helyettesítéssel megbízott alpolgármester

1. melléklet „A Rojkó-Med Kft. járóbeteg, háziorvosi és háziorvosi ügyeleti feladatellátásával kapcsolatos használati szerződések módosításáról” szóló …/2018. (VII.26.) Kt. számú határozathoz

**BÉRLETI SZERZŐDÉST MÓDOSÍTÓ OKIRAT**

Mely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4., képviseli: Sipos Ibolya általános helyettesítéssel megbízott alpolgármester, a továbbiakban: **bérbeadó)**, valamint a

**ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11. adószáma: 12451245-1-15 képviseli: Dr. Rojkó László ügyvezető), továbbiakban **bérlő** (a továbbiakban együtt: Szerződő felek)

között a követezők szerint:

1. **Előzmények:**

I. Tiszavasvári Város Önkormányzata Képviselő-testülete a **315/2016. (XII.22.) Kt. számú és a 22/2017. (II.2.) Kt. számú határozatával,** mint Ajánlatkérő **„Járóbeteg szakellátás közbeszerzése 2017” tárgyában** - a Közbeszerzésekről szóló 2015. évi CXLIII. törvény harmadik rész, XVII. fejezet, 112. § (1) bekezdés b) pontja szerinti közbeszerzési eljárást írt ki, és ezzel a döntésével **elfogadta a** Tiszavasvári **járóbeteg ellátás szakorvosi és nem szakorvosi ellátásaira vonatkozó** feladat-ellátási szerződést.

Ugyanezen határozattal fogadta el a Képviselő-testület a **Rojkó-Med Kft-vel** kötendő **bérleti szerződést,** mely a fenti közbeszerzési eljárás eredményeként **a szakorvosi óraszámra vonatkozó feladatellátás helyszínéül szolgáló ingatlanok használati jogára vonatkozik**.

Fenti határozatokkal fogadta el a Képviselő-testület azt **a bérleti szerződést is, amely a tevékenység végzéséhez szükséges ingatlan és ingó vagyontárgyak használatát biztosítja** a Kft. részére. Ez alapján a feladatellátás helyként az alábbi ingatlanokat használja a Rojkó-Med Kft**. 2018. július 1. napjától:**

* **Tiszavasvári Vasvári Pál u. 6. szám alatti ingatlan** **(Járóbeteg Szakrendelő),**
* a Központi Orvosi Rendelő **vérvételi hely elhelyezésére szolgáló része**, valamint
* jövőbeli fejlesztés lehetőségét szolgáló vagyonként a **Tiszavasvári, Kabay János u. 21-23. szám** alatti ingatlan

II. Szerződő felek megállapodnak abban, hogy tekintettel jelen szerződés I. pontjában foglaltakra, **a szakorvosi óraszámra vonatkozó feladatellátás helyszínéül szolgáló ingatlanok használati jogára** aSzerződő felek között létrejött **–** Tiszavasvári Város Önkormányzata 315/2016. (XII.22.) Kt. számú határozatával jóváhagyott, és a 267/2017. (XI.7.) Kt. számú határozattal módosított, 2017. április 25. napján kelt – **bérleti szerződés** **1.1.1 pontjának – alábbi - b.) pontja törlésre kerül**:

„1.1.1 b.) **Központi Orvosi Rendelő** – tiszavasvári 2852 helyrajzi számú, orvosi rendelő, egészségház, 3 db gépkocsitároló és udvar, szakrendelő, 1350 m2 nagyságú **ingatlan vérvételi hely elhelyezésére szolgáló 24,26 m2 nagyságú részét;”**

**III. 1 Felek rögzítik, hogy a bérleti szerződés jelen módosítással nem érintett részei változatlan tartalommal továbbra is érvényben és hatályban maradnak.**

III.2. Jelen bérleti szerződés módosítást **Tiszavasvári Város Önkormányzata Képviselő-testülete „**A Rojkó-Med Kft. járóbeteg, háziorvosi és háziorvosi ügyeleti feladatellátásával kapcsolatos használati szerződések módosításáról**”** szóló…/2018. (VII.26.) Kt. számú **határozattal jóváhagyta** és feljogosította Tiszavasvári Város Önkormányzata polgármesterét jelen szerződés aláírására.

III.3. Szerződő felek jelen szerződést, mint akaratukkal mindenben megegyezőt jóváhagyólag aláírják.

III.4. Jelen **szerződés a felek által történő aláírásának napján lép hatályba.**

Tiszavasvári, 2018. ………………………..

………………………………… ……………………………….

**ROJKÓ-Med Kft Sipos Ibolya**

**Dr. Rojkó László Tiszavasvári Város Önkormányzata**

**ügyvezető általános helyettesítéssel megbízott**

**alpolgármester**

2. melléklet „A Rojkó-Med Kft. járóbeteg, háziorvosi és háziorvosi ügyeleti feladatellátásával kapcsolatos használati szerződések módosításáról” szóló …/2018. (VII.26.) Kt. számú határozathoz

**MEGBÍZÁSI SZERZŐDÉST MÓDOSÍTÓ OKIRAT**

Mely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4., képviseli: Sipos Ibolya általános helyettesítéssel megbízott alpolgármester, a továbbiakban: Megbízó**)**, valamint a

**ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11. adószáma: 12451245-1-15 képviseli: Dr. Rojkó László ügyvezető), továbbiakban Megbízott (a továbbiakban együtt: Szerződő felek)

között a követezők szerint:

**I. Előzmények:**

Szerződő felek megállapítják, hogy a Megbízó által meghirdetett, Tiszavasvári központtal működő, Tiszavasvári és Szorgalmatos Önkormányzatok illetékességi területére kiterjedő, az egészségügyi ellátás folyamatos működtetésének egyes szervezési kérdéseiről szóló 47/2004. (V.II.) ESzCsM. rendelet szerint működő központi háziorvosi ügyelet ellátása tárgyú, a Közbeszerzésekről szóló 2011. évi CVIII. törvény második rész, XII. fejezet szerint lefolytatott **közbeszerzési eljárás eredményeként** Megbízott 2014. április 10-én benyújtott ajánlatával elnyerte a szolgáltatás teljesítésének jogát. **Fentiek alapján felek között 2014. május 22. napján megbízási szerződés jött létre a Tiszavasvári és Szorgalmatos Önkormányzatok illetékességi területére kiterjedő, központi háziorvosi ügyelet ellátására**. A szerződés módosítására - a Képviselő-testület által a 6/2017. (I.26.) Kt. számú határozattal elfogadott – a felek által 2017. február 1. napján aláírt módosító okirattal került sor.

II. **Szerződő felek** tekintettel az 1.) pontban foglaltakra, **megállapodnak abban, hogy az 1. pontban foglalt megbízási szerződést az alábbiak szerint módosítják:**

**A megbízási szerződés 7.2. pontja helyébe a következő rendelkezés lép:**

„7.2 Megbízó a feladatellátáshoz szükséges mértékben térítésmentesen biztosítja megbízott részére a tiszavasvári **1679/2/A/1** **hrsz-ú**, valóságban a **Tiszavasvári, Vasvári Pál u. 6.** szám alatti (e szerződés 1. mellékletét képező helyszínrajz szerinti) ingatlant, Tiszavasvári Város Önkormányzata 315/2016. (XII.22.) Kt. számú határozatával jóváhagyott, és a 267/2017. (XI.7.) Kt. számú határozattal módosított, 2017. április 25. napján kelt **bérleti szerződés alapján**.

Megbízó Megbízott ingyenes használatába adja az orvosi ügyeleti feladatok ellátására szolgáló tárgyi eszközeit (1. számú melléklet) a feladatellátás időszakára, annak biztosítása céljából.”

**III. 1 Felek rögzítik, hogy a bérleti szerződés jelen módosítással nem érintett részei változatlan tartalommal továbbra is érvényben és hatályban maradnak.**

III.2. Jelen megbízási szerződés módosítást **Tiszavasvári Város Önkormányzata Képviselő-testülete „**A Rojkó-Med Kft. járóbeteg, háziorvosi és háziorvosi ügyeleti feladatellátásával kapcsolatos használati szerződések módosításáról**”** szóló…/2018. (VII.26.) Kt. számú **határozattal jóváhagyta** és feljogosította Tiszavasvári Város Önkormányzata polgármesterét jelen szerződés aláírására.

III.3. Szerződő felek jelen szerződést, mint akaratukkal mindenben megegyezőt jóváhagyólag aláírják.

III.4. Jelen **szerződés 2018. augusztus 15. napján lép hatályba.**

Tiszavasvári, 2018. ………………………..


………………………………… ……………………………….

**ROJKÓ-Med Kft Sipos Ibolya**

**Dr. Rojkó László Tiszavasvári Város Önkormányzata**

**ügyvezető általános helyettesítéssel megbízott**

**alpolgármester**



3. melléklet „A Rojkó-Med Kft. járóbeteg, háziorvosi és háziorvosi ügyeleti feladatellátásával kapcsolatos használati szerződések módosításáról” szóló …/2018. (VII.26.) Kt. számú határozathoz

**FELADAT-ELLÁTÁSI SZERZŐDÉST MÓDOSÍTÓ OKIRAT**

Mely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4., képviseli: Sipos Ibolya általános helyettesítéssel megbízott alpolgármester, a továbbiakban: Megbízó**)**, valamint a

**Dr. Rojkó László** (………………………………) székhelye ……………….. telephelye ………………………….. azonosítási száma: ………………… vállalkozó háziorvos, továbbiakban Megbízott

(a továbbiakban együtt: Szerződő felek) között a követezők szerint:

**I. Előzmények:**

**Tiszavasvári Város Önkormányzata Dr. Rojkó Lászlóval az I. számú felnőtt háziorvosi feladatok ellátására** - …………… napján kelt – **feladat-ellátási szerződést kötött.**

II. **Szerződő felek** tekintettel az 1.) pontban foglaltakra tekintettel, **megállapodnak abban, hogy az 1. pontban foglalt feladat-ellátási szerződést az alábbiak szerint módosítják:**

**A szerződés …. pontja helyébe a következő rendelkezés lép:**

„Megbízó térítésmentesen biztosítja Megbízott részére az átvállalt feladat ellátásához a Tiszavasvári, Kossuth u. 10. szám alatti Központi Orvosi Rendelőben található **– korábban a Központi Háziorvosi Ügyelet feladatellátást szolgáló –** e szerződés 1. mellékletét képező helyszínrajz szerinti, 8 helyiségből álló ingatlanrészt, valamint a rendelő alapfelszerelését tételes leltár alapján. Tekintettel arra, hogy a rendelő alapfelszerelése már jelen szerződés aláírását megelőzően is Megbízott használatában volt, az alapfelszerelések ne kerülnek külön átadásra Megbízott részére.

Az alapfelszerelések szakszerű használatáért, állagmegóvásért, a berendezések, felszerelések pótlásáért, karbantartásért Megbízott felel.”

**III. 1 Felek rögzítik, hogy a szerződés jelen módosítással nem érintett részei változatlan tartalommal továbbra is érvényben és hatályban maradnak.**

III.2. Jelen megbízási szerződés módosítást **Tiszavasvári Város Önkormányzata Képviselő-testülete „**A Rojkó-Med Kft. járóbeteg, háziorvosi és háziorvosi ügyeleti feladatellátásával kapcsolatos használati szerződések módosításáról**”** szóló…/2018. (VII.26.) Kt. számú **határozattal jóváhagyta** és feljogosította Tiszavasvári Város Önkormányzata polgármesterét jelen szerződés aláírására.

III.3. Szerződő felek jelen szerződést, mint akaratukkal mindenben megegyezőt jóváhagyólag aláírják.

III.4. Jelen **szerződés 2018. augusztus 15. napján lép hatályba.**

Tiszavasvári, 2018. ………………………..

………………………………… ……………………………….

**ROJKÓ-Med Kft Sipos Ibolya**

**Dr. Rojkó László Tiszavasvári Város Önkormányzata**

**ügyvezető általános helyettesítéssel megbízott**

**alpolgármester**

